Source: https://e-justice.europa.eu/content_ordinary_courts-18-dk-maximizeMS-hr.do?clang=sk&member=1
Timestamp: 2019-10-24 05:45:03+00:00

Document:
Všeobecné súdy - Dánsko
V tejto časti sa uvádzajú informácie o organizácii všeobecných súdov v Dánsku.
Najvyšší súd (Højesteret)
Najvyšší súd je konečným odvolacím súdom v Dánsku a sídli v Kodani. Súd skúma rozsudky a príkazy, ktoré vydal:
Vrchný súd východného Dánska
Vrchný súd západného Dánska
námorný a obchodný súd v Kodani
Najvyšší súd skúma občianskoprávne aj trestnoprávne veci a je konečným odvolacím súdom (tretí stupeň) vo veciach preskúmania závetu, konkurzu, výkonu rozhodnutia a katastrálnych vecí.
Najvyšší súd nepreskúmava otázky viny alebo neviny v trestnoprávnych veciach. Právo odvolať sa na najvyšší súd vzniká len vo výnimočných prípadoch (tretí stupeň) (pozri nižšie). V senáte najvyššieho súdu nie sú prísediaci (laickí sudcovia).
Východný vrchný súd (Østre Landsret) a západný vrchný súd (Vestre Landsret)
V Dánsku sú dva vrchné súdy – Vrchný súd západného Dánska a Vrchný súd východného Dánska. Vrchné súdy pojednávajú o odvolaniach z okresných súdov.
Občianskoprávne a trestnoprávne veci riešia na okresných súdoch (prvý stupeň). Za určitých okolností sa občianskoprávna vec môže postúpiť vrchnému súdu.
Okresné súdy (Byretterne)
Okresné súdy pojednávajú o občianskoprávnych a trestných veciach a veciach týkajúcich sa vymáhania, probácie a konkurzu. Notárske úkony tiež patria do príslušnosti okresných súdov. Niektoré okresné súdy sa budú naďalej zaoberať katastrálnou registráciou v určitých okresoch patriacich do ich príslušnosti, pokiaľ to nepreberie katastrálny súd.
Ďalšie informácie sa uvádzajú na stránke schéma štruktúry dánskeho súdneho systému.
Posledná aktualizácia: 03/06/2019

References: súd 
 súd 
 Súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd